Χορομός

Το Χορομός (), επίσης γνωστό ως Χορομοσιβάνκ ή Γοσαβάνκ, είναι εγκαταλελειμμένο και ερειπωμένο αρμενικό μεσαιωνικό μοναστηριακό συγκρότημα, το οποίο βρίσκεται σε απόσταση 15 χιλιομέτρων βορειοδυτικά της ερειπωμένης μεσαιωνικής πόλης Ανί, στην ανατολική Τουρκία. Περιγράφεται ως ένα εκ των σημαντικότερων θρησκευτικών και πολιτισμικών κέντρων της μεσαιωνικής Αρμενίας, καθώς και, γενικότερα, του Χριστιανισμού στην Ανατολή.Edda Vartanyan (ed.), "Horomos Monastery, Art and History",  2015. σελ. 17 και 55.

Ιδρύθηκε από μια ομάδα Αρμενίων μοναχών μεταξύ 931 -936 μ.Χ, κατά τη διάρκεια της βασιλείας του βασιλιά Abas I Bagratuni. Thierry, Jean Michel (1980). Le couvent armenien d'Horomos. Leuven: Peeters, σελ. 1 Το μοναστικό σύμπλεγμα σταδιακά επεκτάθηκε και συμπεριέλαβε και τις εκκλησίες του Αγίου Ιωάννη, του Αγίου Μηνά και του Αγίου Γεωργίου καθώς και διάφορα παρεκκλήσια και μαυσωλεία. Το μοναστήρι συνέχισε να λειτουργεί και μετά την πτώση της Ανί αλλά εγκαταλείφτηκε προσωρινά στις αρχές του 17ου αιώνα. Το 1685 εγκαταστάθηκαν εκ νέου μοναχοί στο μοναστήρι αφού πρώτα επιδιορθώθηκε. Τους επόμενους αιώνες  συνέχισε να λειτουργεί ως μοναστήρι μέχρι το τέλος του Πρώτου Παγκοσμίου Πολέμου οπότε εγκαταλείφτηκε οριστικά.Edda Vartanyan (ed.), "Horomos Monastery, Art and History", 2015. σελ. 49 και  52

Μετά το 1965 το μοναστήρι υπέστη μεγάλες καταστροφές πιθανόν ως μέρος της πολιτικής της Τουρκικής κυβέρνησης για την εξαφάνιση των αρμενικών πολιτιστικών στοιχείων. Ο τάφος του βασιλιά Ashot III (953-977), που υπήρχε στο μοναστήρι τουλάχιστον μέχρι το 1920 δεν υφίσταται πλέον. Κάποια κτίρια καταστράφηκαν εντελώς ενώ όσα στέκονται ακόμα (οι εκκλησίες του Αγίου Ιωάννη, του Αγίου Μηνά και του Αγίου Γεωργίου) έχουν υποστεί τεράστιες ζημιές και έχει αφαιρεθεί μεγάλο τμήμα της εξωτερικής τοιχοποιίας τους. Τη δεκαετία του εβδομήντα κατέρρευσε ο τρούλος της εκκλησίας του Αγίου Ιωάννη. http://asbarez.com/48981/destruction-of-horomos-monastery/ Manuk-Khaloyan, Armen, "In the Cemetery of their Ancestors: The Royal Burial Tombs of the Bagratuni Kings of Greater Armenia (890-1073/79)", Revue des Études Arméniennes 35 (2013), σελ. 164-66.

 Φωτογραφίες 

 Παραπομπές 

 Εξωτερικοί σύνδεσμοι 


Κατηγορία:Κατεστραμμένα αρμενικά μοναστήρια στην Τουρκία